Elena Barrena

Elena Barrena Osoro (Eibar, 1953ko maiatzaren 27a - Donostia, 2025eko apirilaren 13a) historialaria eta irakaslea izan zen. Gipuzkoaren Erdi Aroko historia ikertzen jardun zuen bereziki. Deustuko Unibertsitatean doktoratu zen, Gipuzkoaren sorrera historikoari buruzko tesiarekin.

 Ibilbide akademikoa 
Deustuko Unibertsitatean lizentziaduna, Filosofia eta Letretan, Historia atalean 1977ko uztailaren 6an. Deustuko Unibertsitatean ikasi eta gero, berton irakasle ibili zen.

 Doktore tesia 
Filosofia eta Letretan Doktore, Historia atalean,  tituluarekin aurkeztu zuen doktore-tesia 1988ko irailaren 30ean Deustuko Unibertsitatean. Hurrengo urtean unibertsitateko argitalpen sailak argitaratu zuen lana, La formación histórica de Guipúzcoa: transformaciones en la organización social de un territorio cantábrico durante la época altomedieval izenburuarekin.

Tesian, Iputzaren esanahia jorratu eta ulergarri bihurtu zuen Barrenak, eta Gipuzkoa deitzen dugun izaki politikoaren izaera, izanak eta osagaiak ere xehatu zituen.

 Karguak, Deustuko Unibertsitatean 
 1991-2018: irakasle (irakasle titularra, 1991n; katedraduna, 2002an; emeritua, 2018an)
 1994: Euskal Herriko departamenduko zuzendaria
 1997-2000: Filosofia eta Letretako Fakultateko dekanoa
 2000-2003: Humanitateko Fakultateko dekanoa
 2005: Donostiako campuseko idazkariordea
 2015-2018: idazkari nagusiaren ondokoa

 Argitalpenak eta artikuluak 

  La formación histórica de Guipúzcoa: transformaciones en la organización social de un territorio cantábrico durante la época altomedieval, Donostia, 1989, Deustuko Unibertsitatearen argitalpen saila.
 Hemen: Kutxa-Gipuzkoa, 1879-1995, Donostia, 1995, Kutxa Fundazioa
 José Antonio Marín Paredesekin batera: Gipuzkoako komunikabideen historia: antzinaroa eta ertaroa, Donostia, 1991, Gipuzkoako Foru Aldundia.

 Elena Barrenari buruzko argitalpenak 

 Gipuzkoa, mila urteko historia: Elena Barrena Osorori gorazarre. Koordinatzaileak Juan Carlos Mora Afán eta David Zapirain Karrika; Farmazia Beltza, 2025. ISBN 9788412314090 

 Omenaldiak 
2024 urtean, 35 urte bete ziren Barrenak doktore tesia defendatu zuenetik, eta lan horrek hurrengo historialari belaunaldian izan zuen eragina ospatzeko, Ikasle eta lankide izan zituen historialari eta bestelako kolaboratzaile talde batek Iputza eta Gipuzkoa: Elena Barrenari gorazarre izeneko ekimena abiatu zuen. Omenaldi honek, Gipuzkoari buruzko lehen aipamenaren milagarren urtearen efemeriderako prestaketa izan zen, Barrenaren ikerketa gai nagusietako bat izan baitzen.

2025ean, Ondare Saria eman zion Gipuzkoako Aldundiak lurraldeko kultura-ondarea babesteko, ikertzeko eta zabaltzeko egindako lanagatik; honela, Gipuzkoako historia bizi-ardatz izan zuen personari, Elena Barrenari, egin zion omenaldia. 

 Erreferentziak 

 Kanpo estekak 
 Elena Barrena Osorori buruzko artikulu sorta, Ereiten enpresaren blogean.

Kategoria:Eibartarrak
Kategoria:Euskal Herriko historialariak
Kategoria:Gipuzkoako irakasleak
Kategoria:Oarsopedia
Kategoria:Herritarron historia
Kategoria:Wikiemakumeok
Kategoria:Deustuko Unibertsitateko ikasleak
Kategoria:Deustuko Unibertsitateko irakasleak
Kategoria:Donostian hildakoak